Diari Oficial de la Generalitat Valenciana


Sumari del DOGV 3285, del 14-07-1998 (1998/5284)

Expedient sancionador número 759. Notificació de proposta de resolució.
-----------------------------------------------------------------------

### Dades del document

Número de DOGV
:   3285

Data del DOGV
:   14-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5284


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 759. Notificació de proposta de resolució. [1998/C5284]
  
No havent pogut notificar en el domicili conegut per aquesta administració la proposta de resolució de l'instructor de l'expedient sancionador número 759, de data 5 de febrer de 1998, per la qual es proposa declarar el senyor Edduard Weiss responsable d'infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci servesca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra el senyor Edduard Weiss per realització d'obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule aquesta proposta de resolució que base en els fets següents:
  
Primer
  
En data 19 de juny de 1996, el director general d'Obres Públiques dicta resolució d'iniciació d'expedient sancionador. Així mateix el 9 de juliol de 1996 l'instructor de l'expedient dicta el corresponent plec de càrrecs.
  
Intentada la notificació d'aquestes resolucions a través del correu certificat i retornades per caducades en tres ocasions, es notifica a través del tauler d'anuncis de l'Ajuntament de Dénia i de la publicació en el Diari Oficial de la Generalitat Valenciana.
  
Segon
  
En data 28 de juny de 1996 es va sol·licitar al Servei de Costes informe de valoració de les obres realitzades pel senyor Edduard Weiss, i aquest servei l'emet valorant-les en 153.010 pessetes.
  
Tercer
  
Que no s'han produït al·legacions per part del senyor Edduard Weiss.
  
Conforme al que actua en el procediment es declaren fets provats els següents:
  
Que davant la fita MT-92 de la partició vigent en la partida del Baladrar del terme municipal de Benissa s'han efectuat obres consistents en la reconstrucció d'un mur escalonat de maçoneria d'una altura mitjana d'1,75 metres de tancament de parcel·la, que envaeix la zona de servitud de protecció en 14 metres, però sense afectar la zona de servitud de trànsit, on es deté la construcció del mur.
  
Aquestes obres s'efectuen sense autorització d'aquesta administració.
  
Els fets declarats provats estan qualificats com a infracció lleu i tipificats en l'article 174.c i 175.3 del Reglament de Costes.
  
A la indicada infracció li correspon una sanció de 19.126 pessetes segons el que disposa l'article 185 del Reglament per a l'execució de la Llei de Costes.
  
Dels fets indicats és responsable en concepte d'autor el senyor Edduard Weiss.
  
En conseqüència, aquest instructor proposa:
  
Primer
  
Declarar responsable en concepte d'autor de la infracció de la Llei de Costes consistent en realització d'obres en zona de servitud de protecció sense autorització administrativa el senyor Edduard Weiss.
  
Segon
  
Imposar el senyor Edduard Weiss una sanció consistent en multa de 19.126 pessetes.
  
València, 5 de febrer de 1998.- L'instructor de l'expedient: José Luis Martínez Zahonero.»